b'\n_START_ARTICLE_\nManu Renko\n_START_PARAGRAPH_\nManu Renko (s. 23. marraskuuta 1938 Kauhava) on kasvatustieteen tohtori ja suomalaisen koululaitoksen kehitt\xc3\xa4j\xc3\xa4. H\xc3\xa4n valmistui kansakoulunopettajaksi 1961 ja v\xc3\xa4itteli kasvatustieteen tohtoriksi 1972 Jyv\xc3\xa4skyl\xc3\xa4n yliopistossa. H\xc3\xa4n toimi Jyv\xc3\xa4skyl\xc3\xa4ss\xc3\xa4 Kasvatustieteen tutkimuslaitoksen osastonjohtajana 1969\xe2\x80\x931972 ja kasvatustieteen v\xc3\xa4liaikaisena professorina. Vuonna 1974 h\xc3\xa4n siirtyi kustannusosakeyhti\xc3\xb6 Otavan kouluosaston johtajaksi. T\xc3\xa4ss\xc3\xa4 teht\xc3\xa4v\xc3\xa4ss\xc3\xa4 h\xc3\xa4n vaikutti merkitt\xc3\xa4v\xc3\xa4sti ja pitk\xc3\xa4aikaisesti oppikirjojen ja opetusmateriaalin kehittymiseen. H\xc3\xa4nen puolisonsa vuodesta 1987 on kansanedustaja Tellervo Renko.'